ยูทูบ
ยูทูบ ตามสำเนียงอเมริกัน หรือ ยูทิวบ์ ตามสำเนียงบริเตน (; ) เป็นเว็บไซต์เผยแพร่วิดีโอโดยมีสำนักงานอยู่ที่แซนบรูโน แคลิฟอร์เนีย สหรัฐอเมริกา เว็ปไซต์ดังกล่าวถูกสร้างขึ้นมาจากอดีตพนักงาน 3 คนในบริษัทเพย์แพล อันประกอบด้วยแชด เฮอร์ลีย์ สตีฟ เชน และยาวีด คาริม ในเดือนกุมภาพันธ์ 2548 ในเดือนพฤศจิกายน 2549 ยูทูบถูกกูเกิลซื้อไปในราคา 1.65 พันล้านเหรียญสหรัฐ ยูทูบเป็นหนึ่งในบริษัทย่อยของกูเกิล เว็บไซต์ยังสามารถให้ผู้ใช้งานสามารถอัปโหลด ดู หรือแบ่งปันวิดีโอได้
ไรอัน ฮิกา
ไรอัน ฮิกา (หรือชื่อในยูทูบ nigahaga) เป็นยูทูเบอร์สัญชาติอเมริกัน เขาเป็นที่รู้จักในการทำวิดิโอตลก ในวันที่ 30 มิถุนายน พ.ศ. 2561 ช่องยูทูบของเขามียอดการดูมากกว่า 3.8 พันล้านครั้งและมียอดผู้ติดตามมากกว่า 21 ล้านคน
ไรอัน ฮิกามีเชื้อสายญี่ปุ่น เฉพาะจากเกาะโอกินาวะ เขาเกิดที่ Hilo, ฮาวาย เมื่อวันที่ 6 มิถุนายน พ.ศ.2533 เชามีพี่ชายชื่อว่า Kyle เมื่อโตขึ้นเขาได้เล่นกีฬายูโดและได้รับสายดำ
ช่อง nigahiga ได้ถูกสร้างเมื่อวันที่ 20 กรกฎาคม พ.ศ. 2549 ในวันที่ 21 ธันวาคม พ.ศ. 2553 ช่องของเขาได้มียอดผู้ติดตามถึง 3 ล้านคน ซึ่งเป็นช่องแรกที่สามารถทำได้ ข้อมูลจากฮิกา เขาบอกว่า ชื่อช่องของเขาเกิดจากการรวมกันของ "niga" ซึ่งแปลว่า
"พูดจาโผงผาง" ในภาษาญี่ปุ่น และชื่อของเขา "Higa"